ბრეტანი

ბრეტანი (ფრანგ. Bretagne, ბრეტ. Breizh) — რეგიონი საფრანგეთიშ ოორუე-ბჟადალს, ბრეტანიშ ჩქონს, ატლანტიშ ოკიანეშ ოძგაშეს. აკმოდირთუ 4 დეპარტამენტიშე: კოტ-დ’არმორი, ფინისტერი, ილი დო ვილენი, მორბიანი. ისტორიულო ბრეტონიაშა მიშმეშჷ თაშნეშიშე ხოლო ართი დეპარტამენტიშ ტერიტორია: ატლანტიაშ ლუარა. ფართობი - 27,2 ვითოში კვ.კმ., მახორობა - 2,9 მლნ. ნოღეფი: რენი, კიმპერი, სენ-ბრიე, ვანი. ბრეტანიშ არძაშე უდიდაში ნოღა რე ნანტი. ნინა - ფრანგული ოფიციალური რე, მარა თაქ გოფაჩილიე თაშნეშე ბრეტონული ნინა. ისტორიულ ბრეტანს თე ნინაშა მუზმარენ ოშარი ვითოში ადამიერი იჩიებუ. იულიუს კეისარიშ ეჭოფუაშ უკული (ახალ წანაშეჭარუათ 56), გინირთჷ გალო-რომაული პროვინცია არმორიკო. თინეფიშ ულაშ უკულნეშე გეუკოჩიერჷ. ეკონწყილქ იჸუ ბრეტანიშ ჯოხოთ კელტეფიშით, ნამუეფქჷთ აკინტეს ბრიტანეთიშე ანგლო-საქსეფიშ მუშაცჷმაშ უკულნეშე (მა-5 ოშწანურა.). ნორმანეფიშ, კაროლინგეფიშ დო კაპეტიდეფიშ ჟინჭირაშ უმკუჯინუო, ეთმისქილიდუანდეს კულტურულ დო პოლიტიკურ ზოხორინალას. ანექსირაფილქ იჸუ საფრანგეთიშე 1547 წანას. მაჟირა მოსოფელიშ ლჷმაშ უკულნეშე თაქ სეპარატისტულ ყარაფიქ ქჷდიჭყჷ. რესურსეფი ინტერნეტის (ინგლ.) Regional Council Official Website[ღურელ რსხილი] (ინგლ.) Official Touristic Website (ინგლ.) Bretagne.com : Leisure and tourism in Brittany (ფრანგული) lescommunes.com : List of the communes of Brittany Archived 2012-01-26 ვებ-ხასჷლას Wayback Machine. (ფრანგული) Cultural Heritage